Viral video: ಕಾಮನ ಬಿಲ್ಲು ನೋಡಿರುತ್ತೀರಿ..ರೈನ್ ಬೋ ಹಾವು ನೋಡಿದ್ದೀರಾ? ರೈನ್ಬೋ ಹಾವಿನ ವಿಡಿಯೋವೊಂದು ಸಾಮಾಜಿಕ ಮಾಧ್ಯಮದಲ್ಲಿ ವೈರಲ್ ಆಗಿದೆ. ಹಾವಿನ ವಿಡಿಯೋ ನೋಡಬೇಕೆಂದರೆ, ಅಯ್ಯಯ್ಯೋ ಹಾವಿನ ವಿಡಿಯೋನಾ? ನೋಡಲಾರೆವು ಭಯವಾಗುತ್ತದೆ ಎಂದು ಗಾಬರಿಯಿಂದ ದೂರ ಓಡುವವರು ನೀವಾಗಿದ್ದರೆ, ಈ ವಿಡಿಯೋ ನೋಡುವಾಗ ಖಂಡಿತಾ ಹಾಗೆ ಮಾಡುವುದಿಲ್ಲ. ಬದಲಿಗೆ ಕಣ್ಣುಗಳನ್ನು ಇನ್ನಷ್ಟು ಅರಳಿಸಿ ಅಚ್ಚರಿಯಿಂದ ಈ ವಿಡಿಯೋ ನೋಡುತ್ತೀರಿ. ಹೌದು, ರೈನ್ಬೋ ಹಾವಿನ ಸೌಂದರ್ಯವೇ ಅಂತದ್ದು. ಸಾಮಾಜಿಕ ಮಾಧ್ಯಮ ನಮಗೆ ವಿಭಿನ್ನ ವಿಷಯಗಳನ್ನು ತೋರಿಸುವ ವಿಶಿಷ್ಟ ಲೋಕ. ನಮಗೆ ಅಚ್ಚರಿ ತರಿಸುವ ಪ್ರತಿಯೊಂದು ಸಂಗತಿಯೂ ಅಲ್ಲಿರುತ್ತದೆ. ದಿನ ಪ್ರತಿ ದಿನ ಹೊಸ ಹೊಸ ಆಶ್ಚರ್ಯಕರ ಸಂಗತಿಗಳು ಅಲ್ಲಿ ತೆರೆದುಕೊಳ್ಳುತ್ತಲೇ ಹೋಗುತ್ತವೆ. ಮನರಂಜನೇ ಮತ್ತು ಮಾಹಿತಿಗೆ ಸಾಮಾಜಿಕ ಮಾಧ್ಯಮದಲ್ಲಿ ಕೊರತೆಯೇ ಇಲ್ಲ. ವನ್ಯ ಜೀವಿ , ಪಕ್ಷಿಗಳ ಕುರಿತ ಹಲವಾರು ವಿಡಿಯೋಗಳು ಸಾಮಾಜಿಕ ಮಾಧ್ಯಮದಲ್ಲಿ ವೈರಲ್ ಆಗುತ್ತಲೇ ಇರುತ್ತವೆ. ಈ ವಿಷಯಕ್ಕೆ ನಾವು ಸಾಮಾಜಿಕ ಮಾಧ್ಯಮಕ್ಕೆ ದೊಡ್ಡದೊಂದು ಧನ್ಯವಾದವನ್ನು ಹೇಳಲೇಬೇಕು. ಏಕೆಂದರೆ ಪ್ರಕೃತಿ ತನ್ನಲ್ಲಿ ಬಚ್ಚಿಟ್ಟುಕೊಂಡಿರುವ ವೈವಿಧ್ಯಮಯ ರಹಸ್ಯಗಳನ್ನು ಪ್ರತಿಯೊಬ್ಬರೂ ಹುಡುಕಿಕೊಂಡು ಹೋಗಿ ನೋಡಲು ಸಾಧ್ಯವಿಲ್ಲ. ವೈರಲ್ ವಿಡಿಯೋಗಳು ಅದನ್ನು ಸಾಧ್ಯ ಮಾಡುತ್ತವೆ. ಅಂತಹ ಅಪರೂಪದ ವನ್ಯಜೀವಿ ವಿಡಿಯೋಗಳಲ್ಲಿ ಇತ್ತೀಚೆಗೆ ವೈರಲ್ ಆಗಿರುವ ರೈನ್ಬೋ ಹಾವಿನ ವಿಡಿಯೋ ಕೂಡ ಒಂದು. ಹಾವಿನ ವಿಡಿಯೋ ನೋಡಬೇಕೆಂದರೆ, ಅಯ್ಯಯ್ಯೋ ಹಾವಿನ ವಿಡಿಯೋನಾ? ನೋಡಲಾರೆವು ಭಯವಾಗುತ್ತದೆ ಎಂದು ಗಾಬರಿಯಿಂದ ದೂರ ಓಡುವವರು ನೀವಾಗಿದ್ದರೆ, ಈ ವಿಡಿಯೋ ನೋಡುವಾಗ ಖಂಡಿತಾ ಹಾಗೆ ಮಾಡುವುದಿಲ್ಲ. ಬದಲಿಗೆ ಕಣ್ಣುಗಳನ್ನು ಇನ್ನಷ್ಟು ಅರಳಿಸಿ ಅಚ್ಚರಿಯಿಂದ ಈ ವಿಡಿಯೋ ನೋಡುತ್ತೀರಿ. ಹೌದು, ರೈನ್ಬೋ ಹಾವಿನ ಸೌಂದರ್ಯವೇ ಅಂತದ್ದು.ವಿಡಿಯೋ ನೋಡಿದಾಗ ಆರಂಭದಲ್ಲಿ , ರೈನ್ಬೋ ಹಾವಿನಲ್ಲಿ ಕಾಮನಬಿಲ್ಲಿನ ಬಣ್ಣಗಳೇ ಇಲ್ಲ, ಹಾವು ಬರೀ ನೀಲಿ ಬಣ್ಣ ಹೊಂದಿದೆ ಎಂದು ನಮಗೆ ಅನಿಸುತ್ತದೆ. ಆದರೆ ಹಾವನ್ನು ತದೇಕಚಿತ್ತದಿಂದ ನೋಡಿದಾಗ, ಹಾವಿನ ಚರ್ಮವು ವಿಭಿನ್ನ ಬಣ್ಣಗಳನ್ನು ಹೊಂದಿದೆ ಎಂಬುದು ತಿಳಿಯುತ್ತದೆ. ಕಾಮನ ಬಿಲ್ಲಿನ ಬಣ್ಣದ ಚರ್ಮವನ್ನು ಹೊಂದಿರುವ ಮೈ ಲವ್ ಎಂಬ ಹೆಸರಿನ ಈ ಬೃಹತ್ ಗಾತ್ರದ ಹಾವಿನ ವಿಡಿಯೋವನ್ನು ನೋಡಿದವರು ಆಶ್ಚರ್ಯಚಕಿತರಾಗುವುದರಲ್ಲಿ ಯಾವುದೇ ಸಂಶಯ ಇಲ್ಲ. ಮಹಿಳೆಯೊಬ್ಬಳು ದೊಡ್ಡ ಗಾತ್ರದ ಹಾವನ್ನು ತನ್ನ ಕತ್ತಿನ ಸುತ್ತ ಹಾಕಿಕೊಂಡು, ಫೋಟೋಗೆ ಪೋಸ್ ಕೊಡುವುದರೊಂದಿಗೆ ವಿಡಿಯೋ ಆರಂಭವಾಗುತ್ತದೆ. ರೆಪ್ಟೈಲ್ ಜೂ ಎಂಬ ಹೆಸರಿನ ಇನ್ಸ್ಟಾಗ್ರಾಂ ಖಾತೆಯಲ್ಲಿ ಪೋಸ್ಟ್ ಮಾಡಲಾಗಿರುವ ಈ ವಿಡಿಯೋ, 7.8 ಸಾವಿರ ಲೈಕ್ಗಳನ್ನು ಪಡೆದಿದೆ. ಇನ್ನು ಈ ವಿಡಿಯೋವನ್ನು ಕಂಡು ಮಂತ್ರ ಮುಗ್ಧರಾಗಿರುವ ಸಾಮಾಜಿಕ ಮಾಧ್ಯಮ ಬಲಕೆದಾರರು, ವಿಡಿಯೋಗೆ ನೀಡಿರುವ ಪ್ರತಿಕ್ರಿಯೆಗಳಿಗಂತೂ ಲೆಕ್ಕವೇ ಇಲ್ಲ.ನನ್ನಾಣೆಗೂ ಹೇಳುತ್ತೇನೆ , ಅಲ್ಲಿಗೆ ಬಂದು ನಿಮ್ಮನ್ನೆಲ್ಲಾ ನೋಡುವ ಅವಕಾಶ ಸಿಕ್ಕರೆ , ನನ್ನ ಮೊದಲ ವಿನಂತಿ ನನ್ನನ್ನು ಮೈ ಲವ್ ಹತ್ತಿರ ಕರೆದೊಯ್ಯಿರಿ ಎಂಬುದಾಗಿರುತ್ತದೆ ಅವಳು ಅತ್ಯಂತ ಸುಂದರವಾಗಿದ್ದಾಳೆ!!! ಎಂದು ಒಬ್ಬ ಬಳಕೆದಾರರು ಪ್ರತಿಕ್ರಿಯಿಸಿದ್ದರೆ, ಇನ್ನು ಹಲವರು ಆ ಹಾವಿನ ಸೌಂದರ್ಯವನ್ನು ಹಾಡಿ ಹೊಗಳಿದ್ದಾರೆ.ಫರೆನ್ಶಿಯಾ ಎರಿಟ್ರೋಗ್ರಮ್ಮ ಎಂದು ಗುರುತಿಸಲ್ಪಡುವ ರೈನ್ಬೋ ಹಾವುಗಳು, ಯುನೈಟೆಡ್ ಸ್ಟೇಟ್ಸ್ನ ಆಗ್ನೇಯ ಪ್ರದೇಶಗಳಲ್ಲಿ ಸಾಮಾನ್ಯವಾಗಿ ಕಂಡು ಬರುತ್ತವೆ. ಸಾಧಾರಣವಾಗಿ ಅವು 36 ರಿಂದ 48 ಇಂಚುಗಳಷ್ಟು ಉದ್ದ ಬೆಳೆಯುತ್ತವೆ. ಕೆಲವೊಂದು ರೈನ್ಬೊ ಹಾವುಗಳು ಸುಮಾರು 66 ಇಂಚಿನಷ್ಟು ಉದ್ದ ಕೂಡ ಬೆಳೆಯುತ್ತವೆ.